เรื่องร้องเรียน (ถนน,สะพาน,จราจร) วันที่ 2022-06-27 19:02:50 — แขวงมหาพฤฒาราม เขตบางรัก กรุงเทพมหานคร
ถนนพระราม 4 บริเวณหน้าศาลแรงงานกลางข้ามยากมากเลยค่ะ เนื่องจากเป็นถนนใหญ่และมีรถขับผ่านตลอด ส่วนแยกมหานครที่อยู่ใกล้เคียงกัน มีสัญญาณไฟจราจรก็จริง แต่ไม่มีจังหวะข้ามเช่นกัน เพราะมีทั้งรถเลี้ยวผ่านตลอด และรถจากอีกเส้นทาง อีกทั้งเป็นแยกใหญ่ มีหลายเส้นทาง ทำให้เมื่อติดสัญญาณไฟแดงรถจะต้องจอดรอนาน พอไฟเขียวจึงทำให้รถทุกคันต่างเร่งรีบที่จะไปให้พ้นแยก ทั้งขับเร็ว ย้อนศรและฝ่าไฟแดง ทำให้เกิดอุบัติเหตุรถชนกันและชนคนบ่อยครั้ง ส่วนสะพานลอยคนข้ามในละแวกนั้นก็อยู่ถัดไปอีกไกล จึงใคร่ขอความกรุณาพิจารณาเรื่องการสร้างสะพานลอยคนข้ามบริเวณหน้าศาลแรงงานกลางด้วยค่ะ เนื่องจากเป็นสถานที่ราชการมีประชาชนมาติดต่อเป็นจำนวนมาก และที่จอดรถผู้มาติดต่อของศาล รวมถึงป้ายรถประจำทางก็อยู่ฝั่งตรงข้ามศาล จึงเลี่ยงการข้ามถนนไปมาไม่ได้เลย